বিশ্বনাথত অব্যাহত আছে বন্য হস্তীৰ সন্ত্ৰাস। দীৰ্ঘদিন ধৰি ১২-১৫ জনীয়া এটা বনৰীয়া হাতীৰ জাকে বিশ্বনাথৰ বিভিন্ন অঞ্চলত ব্যাপক তাণ্ডৱ চলাই আহিছে।
বুধবাৰে নিশা মোনাবাৰী চাহ বাগিচাৰ লাহৰিজানৰ অন্তৰ্গত হাতখোলা লাইন প্ৰাথমিক বিদ্যালয়ত হাতীৰ জাকটোৱে উপদ্ৰৱ চলাই।
বনৰীয়া হাতীৰ তাণ্ডৱ ইমানেই বেছি আছিল যে বিদ্যালয়খনৰ পকী ৰান্ধনী ঘৰ ভাঙি মধ্যাহ্ন ভোজনৰ চাউল খাই উদং কৰে হাতীৰ জাকটোৱে।
তাৰোপৰি ১২-১৫ জনীয়া হাতীৰ জাকটোৱে বিদ্যালয়খনৰ কাষৰে কেইবাটাও পৰিয়ালৰ বাসগৃহৰ বিস্তৰ ক্ষতি সাধন কৰে।
ইতিমধ্যে বনৰীয়া হাতীৰ জাকটোৱে উক্ত অঞ্চলৰ পৰা আঁতৰি গৈছে বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
